ai4bharat/Pralekha huggingface dataset:
മന്ത്രിസഭ
ഇന്ത്യ- സ്വിറ്റ്സര്ലന്ഡ് വിമാന സര്വ്വീസ്കരാര്ഭേദഗതിചെയ്യുന്നതിന് മന്ത്രിസഭയുടെ അനുമതി
ഇന്ത്യയ്ക്കും സ്വിറ്റ്സര്ലന്ഡിനുംഇടയ്ക്കുള്ളവിമാന സര്വ്വീസ്കരാര്ഭേദഗതിചെയ്യുന്നതിനുള്ള ഉടമ്പടി ഒപ്പിടാന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്ചേര്ന്ന മന്ത്രിസഭായോഗം അനുമതി നല്കി. ഇതുസംബന്ധിച്ച നയതന്ത്ര രേഖകള് സ്വിറ്റ്സര്ലന്ഡിന് കൈമാറാനുംമന്ത്രിസഭായോഗം അനുമതി നല്കി.
സിവില് - വ്യോമയാന രംഗത്തെ വികസനങ്ങള്ക്കനുസൃതമായിട്ടാണ്ഇന്ത്യയ്ക്കും സ്വിറ്റ്സര്ലന്ഡിനുംഇടയ്ക്കുള്ളവിമാന സര്വ്വീസ്കരാര്ഭേദഗതിചെയ്യുന്നത്. വര്ദ്ധിച്ച സുരക്ഷ ഉറപ്പാക്കിക്കൊണ്ട്ഇന്ത്യയുടെയും, സ്വിറ്റ്സര്ലന്ഡിന്റെയും വിമാനക്കമ്പനികള്ക്ക്ഇടതടവില്ലാതെകൂടുതല്സര്വ്വീസുകള് പരസ്പരം നടത്തുന്നതിന് കളമൊരുക്കുന്നതാണ്ഭേദഗതി.
(ND MRD
പ്രധാനമന്ത്രിയുടെ ഓഫീസ്
വികസിത ഇന്ത്യക്ക് കളമൊരുക്കി, എല്ലാ മേഖലയും അതിവേഗ മുന്നേറ്റത്തിന് സാക്ഷ്യം വഹിച്ചു: പ്രധാനമന്ത്രി
ഇന്ത്യയുടെ സമാനതകളില്ലാത്ത അടിസ്ഥാനസൗകര്യങ്ങൾക്ക് രൂപം നൽകിയ വിവിധ വളർച്ചാ വികസന സംരംഭങ്ങളെക്കുറിച്ചുള്ള ലേഖനങ്ങളും ഗ്രാഫിക്സും വീഡിയോകളും വിവരങ്ങളും പ്രധാനമന്ത്രി ശ്രീ നരേന്ദ്ര മോദി പങ്കിട്ടു.
പ്രധാനമന്ത്രി ട്വീറ്റ് ചെയ്തു:
"9 വർഷത്തെ പ്രവർത്തനത്തിന്റെ ഗതിവേഗത്തിലൂടെ , ഞങ്ങൾ ഇന്ത്യയിലെ വളർച്ചയുടെയും വികസനത്തിന്റെയും വേരുകൾ പരിപോഷിപ്പിച്ചു കൊണ്ട് സമാനതകളില്ലാത്ത അടിസ്ഥാനസൗകര്യങ്ങൾക്ക് രൂപം നൽകി. എല്ലാ മേഖലയും അതിവേഗ പുരോഗതിക്ക് സാക്ഷ്യം വഹിച്ചു, ഒരു വികസിത ഇന്ത്യക്ക് കളമൊരുക്കി.
പ്രധാനമന്ത്രിയുടെ ഓഫീസ്
പ്രധാനമന്ത്രി ശ്രീ നരേന്ദ്ര മോദിയും ഒമാന് സുല്ത്താന് സുല്ത്താന് ഹീതം ബിന് താരിഖും തമ്മിലുള്ള ടെലിഫോണ് സംഭാഷണം
പ്രധാനമന്ത്രി ശ്രീ നരേന്ദ്ര മോദി ഇന്ന് ഒമാനിലെ സുല്ത്താന് ഹീതം ബിന് താരിഖുമായി ഫോണില് സംസാരിച്ചു. ഒമാനിന് ഇന്ത്യ നല്കിയ കോവിഡ് -19 വാക്സിനുകള്ക്ക് സുല്ത്താന് നന്ദി അറിയിച്ചു. പകര്ച്ചവ്യാധിക്കെതിരായ സംയുക്ത പോരാട്ടത്തില് ഉറ്റ സഹകരണം നിലനിര്ത്താന് നേതാക്കള് യോജിപ്പ് പ്രകടിപ്പിച്ചു.
സുല്ത്താന്റെ ഭരണത്തിന്റെ ഒരു വര്ഷം പൂര്ത്തിയാക്കിയതിനും ഒമാനിലെ വിഷന് 2040 നും പ്രധാനമന്ത്രി അഭിനന്ദനം അറിയിച്ചു.
പ്രതിരോധം, ആരോഗ്യം, വ്യാപാരം, നിക്ഷേപം തുടങ്ങി എല്ലാ മേഖലകളിലും വളരുന്ന ഇന്ത്യ-ഒമാന് സഹകരണത്തെക്കുറിച്ച് നേതാക്കള് സംതൃപ്തി പ്രകടിപ്പിച്ചു.
തന്ത്രപരമായ രണ്ട് പങ്കാളികള് തമ്മിലുള്ള സാമ്പത്തികവും
(സാംസ്കാരികവുമായ ബന്ധം ഉയര്ത്തുന്നതില് ഇന്ത്യന് പ്രവാസികളുടെ പങ്കിനെ ഇരു നേതാക്കളും അഭിനന്ദിച്ചു.
രാജ്യരക്ഷാ മന്ത്രാലയം
തുർക്ക്മെനിസ്ഥാന്റെ പ്രത്യേക സേന ഇന്ത്യൻ സ്പെഷ്യൽ ഫോഴ്സ് ട്രെയിനിംഗ് സ്കൂളിൽ കോംബാറ്റ് ഫ്രീഫാൾ പരിശീലനം ആരംഭിച്ചു
ന്യൂഡൽഹി, മാർച്ച് 04,2021
പ്രൊഫഷണലിസം, പ്രവർത്തന വൈദഗ്ധ്യം എന്നിവ മൂലം ലോകത്തിലെ ഏറ്റവും മികച്ച പ്രത്യേക സേനകളിൽ ഒന്നായി ഇന്ത്യയുടെ പ്രത്യേക സേനകൾ വളരെയധികം ബഹുമാനവും പ്രശസ്തിയും നേടിയിട്ടുണ്ട്. തന്മൂലം യുഎസ്എ, ഓസ്ട്രേലിയ, മധ്യേഷ്യൻ മേഖല, മിഡിൽ ഈസ്റ്റ് എന്നീ രാജ്യങ്ങൾ ഉൾപ്പെടെയുള്ള സൗഹൃദ രാജ്യങ്ങളുടെ പ്രത്യേക സേന ഇന്ത്യൻ എസ്എഫ് സൈനികരുമായി പരിശീലനം നേടാനുള്ള ആഗ്രഹം കൂടുതലായി പ്രകടിപ്പിക്കുന്നു. ഇതിന് മറുപടിയെന്നോണം , ഇന്ത്യൻ സൈന്യത്തിന്റെ പ്രത്യേക സേന ഈ സൗഹൃദ രാജ്യങ്ങളിൽ നിന്നുള്ള പ്രത്യേക സേനകളുമായുള്ള ഇടപഴകൽ വർദ്ധിപ്പിച്ചു.
തുർക്ക്മെനിസ്ഥാൻ പ്രത്യേക സേനയുടെ അഭ്യർത്ഥനയെ അടിസ്ഥാനമാക്കി,ഇന്ത്യൻ സൈന്യത്തിന്റെ പ്രത്യേക സേനയ്ക്ക് പരിശീലനം നൽകുന്ന സ്ഥാപനമായ ഇന്ത്യൻ സൈന്യത്തിന്റെ സ്പെഷ്യൽ ഫോഴ്സ് ട്രെയിനിംഗ് സ്കൂൾ , തുർക്ക്മെനിസ്ഥാൻ പ്രത്യേക സേനയിൽ നിന്നുള്ള പാരാട്രൂപ്പർമാരുടെ പരിശീലനം ആരംഭിച്ചു, ഇത് തുർക്ക്മെനിസ്ഥാൻ പ്രത്യേക സേനയുടെ ശേഷി വർദ്ധിപ്പിക്കുന്നതിന് സഹായിക്കും
IE/SKY
(Visitor Counter : 169
ആഭ്യന്തരകാര്യ മന്ത്രാലയം
സ്വാതന്ത്ര്യ ദിനത്തോടനുബന്ധിച്ചുള്ള വിവിധ മെഡലുകൾക്ക് 926 പോലീസ് ഉദ്യോഗസ്ഥർ അർഹരായി
സ്വാതന്ത്ര്യ ദിനത്തോടനുബന്ധിച്ചുള്ള വിവിധ മെഡലുകൾക്ക് 926 പോലീസ് ഉദ്യോഗസ്ഥർ അർഹരായി. ധീരതയ്ക്കുള്ള പോലീസ് മെഡലിന് 215 ഉദ്യോഗസ്ഥരാണ് അർഹരായത് . വിശിഷ്ട സേവനത്തിനുള്ള രാഷ്ട്രപതിയുടെ മെഡലുകൾ 80 പേർക്കും സ്തുത്യർഹ സേവനത്തിനുള്ള മെഡലുകൾ 631 പേർക്കുമാണ് ലഭിച്ചത്.
സ്തുത്യർഹ സേവനത്തിനുള്ള മെഡലുകൾ ലഭിച്ചവരിൽ 6 പേർ മലയാളികളാണ്. ധീരതയ്ക്കുള്ള 215 അവാർഡുകളിൽ 129 എണ്ണവും ജമ്മുകാശ്മീർ മേഖലയിൽ ധീര സേവനം കാഴ്ച വെച്ച പോലീസ് ഉദ്യോഗസ്ഥർക്കാണ്. നക്സൽ ബാധിത മേഖലകളിൽ പ്രവർത്തിച്ച 29 പേരും വടക്കുകിഴക്കൻ മേഖലയിലെ ധീര സേവനത്തിന് എട്ടു പേരും ധീരതയ്ക്കുള്ള അവാർഡ് ലഭിച്ചവരിൽ ഉൾപ്പെടുന്നു. സി ആർ പി എഫിൽ നിന്ന് 55, ജമ്മുകാശ്മീർ പോലീസിൽ നിന്ന് 81, ഉത്തർപ്രദേശിൽ നിന്ന് 23, ഡൽഹി പോലീസിൽ നിന്ന് 16, മഹാരാഷ്ട്രയിൽ നിന്ന് 14, ജാർഖണ്ഡിൽ നിന്ന് 12 ഉം പേർ ധീരത മെഡലിന് അർഹരായവരുടെ പട്ടികയിൽ ഉൾപ്പെടുന്നു. ശേഷിക്കുന്നവർ മറ്റ് സംസ്ഥാനങ്ങൾ/ കേന്ദ്ര ഭരണ പ്രദേശങ്ങളിലെ പോലീസ് ഉദ്യോഗസ്ഥരും കേന്ദ്ര സായുധ സേനയിലെ ഉദ്യോഗസ്ഥരുമാണ്.
മെഡൽ ലഭിച്ചവരുടെ പട്ടികക്കായി താഴെയുള്ള ലിങ്ക് സന്ദർശിക്കുക
റെയില്വേ മന്ത്രാലയം
ഇന്ത്യൻ റെയിൽവേ 5231 നോൺ എസി കോച്ചുകൾ ഐസൊലേഷൻ കോച്ചുകളാക്കി
കോവിഡ് –-19നെതിരെയുള്ള പ്രതിരോധം ശക്തമാക്കുന്നതിന് ഇന്ത്യൻ റെയിൽവേ 5231 നോൺ എസി കോച്ചുകളെ കോവിഡ് കെയർ സെന്ററിന്റെ നിലവാരത്തിലുള്ള ഐസൊലേഷൻ കോച്ചുകളാക്കി മാറ്റി.
കേന്ദ്ര കുടുംബ ആരോഗ്യ മന്ത്രാലയം, നിതി ആയോഗ് എന്നിവ വികസിപ്പിച്ചെടുത്ത സംയോജിത കോവിഡ് പ്രതിരോധ പദ്ധതിയുടെ ഭാഗമാണ് ഈ സൗകര്യങ്ങൾ. സംസ്ഥാന സർക്കാരിന്റെ സൗകര്യങ്ങൾ തികയാതെ വരുമ്പോൾ ഇവ ഉപയോഗിക്കാം. ഈ കോച്ചുകൾ പ്രകൃതിദത്തമായ പ്രകാശസൗകര്യമുള്ളതും വായുസഞ്ചാരമുള്ളതാക്കണമെന്നും വ്യവസ്ഥ ചെയ്യുന്നുണ്ട്.
എസി കോച്ചുകൾ പൊതുവേ കോവിഡ് –-19 പകരാൻ സാധ്യത കൂടുതലാണ്. പൊതുവെ ഉയർന്ന അന്തരീക്ഷ താപനില വൈറസിനെതിരെ പോരാടാൻ സഹായിക്കും. തുറന്ന ജനാലകളിലൂടെയുള്ള വായുസഞ്ചാരം രോഗികൾക്ക് ഗുണം ചെയ്യും.
ഈ ഐസൊലേഷൻ കോച്ചുകൾ മിതമായതോ അല്ലെങ്കിൽ കോവിഡ് സംശയമുള്ളതോ ആയ കേസുകൾക്ക് മാത്രമേ പരിചരണം നൽകൂ. അത്തരം ഓരോ ഐസൊലേഷൻ ട്രെയിനും ഒന്നോ അതിലധികമോ സമർപ്പിത കോവിഡ് ആരോഗ്യ കേന്ദ്രങ്ങളെയും സമർപ്പിത കോവിഡ് ആശുപത്രികളെയും റഫറൽ ആവശ്യത്തിനായി സജ്ജമാക്കി വയ്ക്കും. കോച്ചുകളിലെ രോഗികളുടെ അവസ്ഥ വഷളാകാൻ തുടങ്ങിയാൽ അവരെ ഇവിടേക്ക് മാറ്റാൻ കഴിയും.
ട്രെയിൻ നിർത്തിയിട്ടിരിക്കുന്ന പ്ലാറ്റ്ഫോമിനോട് ചേർന്നുള്ള അനുബന്ധ ആരോഗ്യയൂണിറ്റിൽ അടിയന്തര പുനരുജ്ജീവന
സംവിധാനം സ്ഥാപിക്കും. ട്രെയിൻ നിർത്തിയിട്ടിരിക്കുന്ന പ്ലാറ്റ്ഫോമിന്റെ അവസാനത്തിൽ വസ്ത്രം മാറുന്നതിനും അണുവിമുക്തമാക്കാനുള്ള സൗകര്യം വേണം. സ്ഥിരമായ സൗകര്യം ലഭ്യമല്ലെങ്കിൽ താൽക്കാലിക ക്രമീകരണമാകാം.
വേനൽക്കാലത്ത് കോച്ചുകൾക്കുള്ളിലെ താപനില ക്രമീകരിക്കുന്നതിന് പലവിധ മാർഗം സ്വീകരിക്കുന്നു. ഇത് രോഗികൾക്കും ഉദ്യോഗസ്ഥർക്കും ആശ്വാസം നൽകും. ഇനിപ്പറയുന്നവയാണ് പരീക്ഷിക്കുന്നത്:
1. പ്ലാറ്റ്ഫോമുകളിൽ സ്ഥാപിച്ചിരിക്കുന്ന ഐസൊലേഷൻ കോച്ചുകൾക്ക് മുകളിൽ ഷീറ്റുകൾ അല്ലെങ്കിൽ മറ്റു അനുയോജ്യമായ സാമഗ്രികള് സ്ഥാപിക്കുന്നു.
2. കോച്ചുകളിൽ ബബിൾ റാപ് ഫിലിമുകൾ ഉപയോഗിക്കുന്നു.
3. കോച്ചുകളുടെ മേൽക്കൂരയിൽ ചൂട് പ്രതിഫലിപ്പിക്കുന്ന പെയിന്റ് ഉത്തര മേഖല റെയിൽവേ പരീക്ഷണാർഥം ഉപയോഗിച്ചു.
4. കോച്ചുകൾക്കുള്ളിൽ പരീക്ഷണാർഥം പോർട്ടബിൾ കൂളറുകൾ സ്ഥാപിച്ചു.
(5. വെള്ളം ചീറ്റുന്ന സംവിധാനങ്ങളും പരീക്ഷിക്കുന്നു
കൃഷി മന്ത്രാലയം
കര്ഷകരേയും വ്യാപാരികളേയും ലക്ഷ്യമിട്ടുള്ള കിസാന് രഥ് എന്ന മൊബൈല് ആപ്ലിക്കേഷന് കേന്ദ്ര കൃഷി-കര്ഷകക്ഷേമ മന്ത്രി നരേന്ദ്ര സിംഗ് തോമര് ന്യൂ ഡല്ഹി കൃഷി ഭവനില് പ്രകാശം ചെയ്തു
ആണ് ആപ്ലിക്കേഷന് രൂപം നല്കിയത്.
ലോക്ക് ഡൗണ് സാഹചര്യത്തിലും രാജ്യത്തെ കാര്ഷിക പ്രവര്ത്തനങ്ങള് തുടരേണ്ടതുണ്ടെന്ന് ശ്രീ തോമര് പറഞ്ഞു. പ്രധാനമന്ത്രി ശ്രീ നരേന്ദ്ര മോദിയുടെ നിര്ദേശപ്രകാരം കാര്ഷിക മേഖലയ്ക്ക് ഇളവുകള് നല്കിയിട്ടുണ്ട്. വിളവെടുപ്പും വിതയ്ക്കലും നടക്കുന്ന ഈ സമയത്ത് കിസാന് രഥ് അപ്ലിക്കേഷൻ ഉല്പ്പന്നങ്ങള് നിര്ദിഷ്ട സ്ഥാനങ്ങളിലെത്തിക്കാന് കര്ഷകര്ക്ക് കൂടുതല് സഹായകരമാകും.
ധാന്യങ്ങള്,പയര്വര്ഗ്ഗങ്ങള്, പഴങ്ങള് പച്ചക്കറികള്, എണ്ണ വിത്തുകള്, സുഗന്ധവ്യഞ്ജനങ്ങള്, കിഴങ്ങ് വര്ഗങ്ങള്, പൂക്കള്, നാളികേരം,തടി,മുള, ചെറുകിട വന ഉല്പന്നങ്ങള് എന്നിവയുടെ കടത്തിന് അനുയോജ്യമായ ഗതാഗതമാര്ഗം ഏതെന്ന് ആപ്ലിക്കേഷനിലൂടെ അറിയാനാകും.
കാര്ഷിക ഉല്പന്നങ്ങളുടെ കടത്തും കൈമാറ്റവും വിതരണ ശൃംഖലയുടെ ഒഴിച്ചുകൂടാനാവാത്ത ഘടകമാണ്. ലോക്ക് ഡൗണ് കാരണം രാജ്യത്ത് നിലനില്ക്കുന്ന അസാധാരണമായ സാഹചര്യത്തില്, കര്ഷകര്ക്ക് അവരുടെ ഉല്പ്പന്നങ്ങല് നിര്ദിഷ്ട സ്ഥലങ്ങളിലെത്തിക്കാന് സാധിക്കും. ഉല്പ്പന്നങ്ങള് കെട്ടിക്കിടന്ന് നശിക്കുന്നത് തടയാനും പെട്ടെന്ന് ജീര്ണിക്കാന് സാധ്യതയുള്ള ഉല്പ്പന്നങ്ങള്ക്ക് മികച്ച വില കണ്ടെത്താനും ഈ ആപ്ലിക്കേഷന് സഹായിക്കും.
കര്ഷകര്, ഭക്ഷ്യോല്പ്പന്ന സംസ്കരണ മേഖലയിലുള്ളവര്, വ്യാപാരികള് എന്നിവര്ക്ക് വാഹനം ആവശ്യമുണ്ടെങ്കില് ആപ്ലിക്കേഷനില് രേഖപ്പെടുത്തണം. ബന്ധപ്പെട്ടവര് വാഹനമുടമകളെ ഇക്കാര്യം അറിയിക്കും. തുടര്ന്ന് വാഹനഉടമകള് ആവശ്യക്കാരുമായി നേരിട്ട് ഇടപെട്ട് കടത്തുകൂലി തീരുമാനിക്കും. സാധനം നിര്ദിഷ്ട സ്ഥലത്ത് എത്തിയെന്ന് ഉറപ്പായാല് വാഹനമുടമയെ കുറിച്ച് ആപ്ലിക്കേഷനില് ്അഭിപ്രായം രേഖപ്പെടുത്താം.
ഇത് തുടര്ന്ന് ഉടമകള്ക്ക് കൂടുതല് അവസരം ലഭിക്കുന്നതിന് സഹായകമാകും.
അന്തര്സംസ്ഥാന ചരക്ക് കൈമാറ്റത്തിനും വിപണികള് തമ്മിലുള്ള കടത്തിനും 'കിസാന് കാ അപ്ന വാഹൻ '' എന്ന ടാഗ്ലൈന് ഉള്ള ഈ മൊബൈല് ആപ്ലിക്കേഷന് സഹായിക്കുമെന്നും ശ്രീ തോമര് പറഞ്ഞു. കൃഷി, കര്ഷകക്ഷേമ സഹമന്ത്രിമാരായി പര്ഷോത്തം രൂപാല, കൈലാഷ് ചൗധരി, വകുപ്പ് സെക്രട്ടറി സഞ്ജയ് അഗര്വാള്, ഇലക്ട്രോണിക്സ്, ഐടി സെക്രട്ടറി അജയ് പ്രകാശ് സാഹ്നി, എന്.ഐ.സി ഡയറക്ടര് ജനറല് ഡോ. നീത വര്മ്മ, മന്ത്രിലായത്തിലെ മുതിര്ന്ന ഉദ്യോഗസ്ഥര് എന്നിവര് മൊബൈല് ആപ്പ് പ്രകാശന ചടങ്ങില് പങ്കെടുത്തു. രാജ്യത്തെ എട്ടു ഭാഷകളില്
ഈ മൊബൈല് ആപ്ലിക്കേഷന് ലഭ്യമാണ്
ആരോഗ്യ, കുടുംബക്ഷേമ മന്ത്രാലയം
കോവിഡ് 19 ഇതുവരെയുള്ള കണക്കുകള്
രാജ്യത്ത് കോവിഡ് മുക്തരാകുന്നവരുടെ എണ്ണം ദിനംപ്രതി 70,000 ല് അധികമാകുന്നു. കഴിഞ്ഞ 24 മണിക്കൂറില് 78,399 പേരാണ് രോഗമുക്തരായത്. ഇതോടെ, ആകെ രോഗമുക്തരുടെ എണ്ണം 3,702,595 ആയി. 77.88% ആണ് രോഗമുക്തി നിരക്ക്.
പുതിയതായി രോഗം ഭേദമായവരുടെ എണ്ണത്തിന്റെ 58% വും മഹാരാഷ്ട്ര, തമിഴ്നാട്, ആന്ധ്രപ്രദേശ്, കര്ണാടക, ഉത്തര്പ്രദേശ് എന്നീ അഞ്ച് സംസ്ഥാനങ്ങളില് നിന്നാണ്. ഏറ്റവും കൂടുതല്പേര് രോഗമുക്തരായത് മഹാരാഷ്ട്രയില് ആണ് - 13,000. ആന്ധ്രപ്രദേശില് 10,000 ത്തിലധികം പേര്ക്കാണ് രോഗം ഭേദമായത്.
കഴിഞ്ഞ 24 മണിക്കൂറില് 94,372 പുതിയ കേസുകള് റിപ്പോര്ട്ട് ചെയ്തു. മഹാരാഷ്ട്രയില് 22,000ത്തിൽ കൂടുതൽ പേര്ക്കും ആന്ധ്രപ്രദേശ്, കര്ണാടക എന്നീ സംസ്ഥാനങ്ങളില് 9,000ത്തിൽ കൂടുതൽ പേര്ക്ക് വീതവും രോഗം സ്ഥിരീകരിച്ചു.
പുതുതായി രോഗം സ്ഥിരീകരിച്ചവരില് 57% വും അഞ്ച് സംസ്ഥാനങ്ങളില് നിന്നാണ്. അതേസമയം പുതുതായി രോഗമുക്തരായവരില് 58% വും ഈ സംസ്ഥാനങ്ങളില് നിന്നു തന്നെയാണ്.
നിലവില് രാജ്യത്ത് 9,73,175 പേരാണ് കോവിഡ് ചികിത്സയിലുള്ളത്. മഹാരാഷ്ട്രയില് 2,80,000 ത്തിലധികം പേര്ക്കും കര്ണാടകയില് 97,000 ത്തിലധികം പേര്ക്കും ഇതുവരെ രോഗം സ്ഥിരീകരിച്ചു.
ചികിത്സയിലുള്ളവരുടെ 60% വും മഹാരാഷ്ട്ര , കര്ണാടക , ആന്ധ്രപ്രദേശ് , ഉത്തര്പ്രദേശ് , തമിഴ്നാട്  എന്നീ അഞ്ച് സംസ്ഥാനങ്ങളിലാണ്.
കഴിഞ്ഞ 24 മണിക്കൂറില് 1,114 പേര്ക്കാണ് കോവിഡ് മൂലം ജീവന് നഷ്ടമായത്. മഹാരാഷ്ട്രയില് 391 പേരും, കര്ണാടകയില് 94 പേരും, തമിഴ്നാട്ടില് 76 പേരും കോവിഡ് മൂലം മരിച്ചു.
(
PIB Headquarters
റബ്ബര് നടുന്നതിനുള്ള മുന്നൊരുക്കങ്ങളെക്കുറിച്ചറിയാന് കോള് സെന്ററില് വിളിക്കാം
റബ്ബര് നടുന്നതുമായി ബന്ധപ്പെട്ട മുന്നൊരുക്കങ്ങളെക്കുറിച്ച് അറിയാന് റബ്ബര്ബോര്ഡ് കോള്സെന്ററില് വിളിക്കാം. ഇതു സംബന്ധിച്ച ചോദ്യങ്ങള്ക്ക് 2017 ഏപ്രില് അഞ്ച് ബുധനാഴ്ച രാവിലെ പത്തു മണി മുതല് ഉച്ചയ്ക്ക് ഒരു മണി വരെ റബ്ബര്ഗവേഷണകേന്ദ്രത്തിലെ ശാസ്ത്രജ്ഞ ഫേബ ജോസഫ് മറുപടി പറയും. കോള് സെന്റര് നമ്പര് 0481 2576622.
ഒരു ദീര്ഘകാലവിളയായ റബ്ബറിന്റെ കൃഷിയ്ക്കുള്ള ഒരുക്കങ്ങളും ദീര്ഘവീക്ഷണത്തോടെയായിരിക്കണം. തുടക്കത്തിലെ പാളിച്ചകള് പിന്നിട് തിരുത്താന് കഴിയുകയില്ല. 25 -30 വര്ഷക്കാലം ആദായം നല്കുന്ന വിളയാണ് റബ്ബര്. റബ്ബര്ഗവേഷണകേന്ദ്രം വര്ഷങ്ങള് നീണ്ട പരീക്ഷണ നിരീക്ഷണങ്ങളിലൂടെ റബ്ബറിന് യോജിച്ച കൃഷിമുറകള് കണ്ടെത്തിയിട്ടുണ്ട്. നിലമൊരുക്കുന്നതു മുതല് ഇത്തരം ശാസ്ത്രീയ അറിവുകള് പ്രയോജനപ്പെടുത്തണം. നൂതന കൃഷിരീതികള് അവംലബിക്കുന്നതിലൂടെ കൃഷിച്ചെലവ് ഗണ്യമായി കുറയ്ക്കാന് കഴിയും.
റബ്ബര്ബോര്ഡിന്റെ വിവിധപദ്ധതികള്, സേവനങ്ങള് എന്നിവയെക്കുറിച്ചുള്ള വിവരങ്ങള് ബോര്ഡിന്റെ കോട്ടയത്തുളള കേന്ദ്ര ഓഫീസില് പ്രവര്ത്തിക്കുന്ന കോള് സെന്ററില് നിന്നു ലഭിക്കും. സെന്ററിന്റെ പ്രവര്ത്തനസമയം എല്ലാ പ്രവൃത്തിദിവസങ്ങളിലും രാവിലെ 9.30 മുതല് വൈകുന്നേരം 5.30 വരെയാണ്.
(Visitor Counter : 23
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
എം എസ് എം ഇ കളിപ്പാട്ട നിർമ്മാതാക്കൾക്ക് 630 ലൈസൻസുകൾ അനുവദിച്ചു
ന്യൂ ഡൽഹി: ഏപ്രിൽ 6 , 2022
ബ്യൂറോ ഓഫ് ഇന്ത്യൻ സ്റ്റാൻഡേർഡ്സ്  28.03. 2022വരെ എം എസ് എം ഇ മേഖലയിലെ കളിപ്പാട്ട നിർമ്മാതാക്കൾക്ക് 630 ലൈസൻസുകൾ അനുവദിച്ചതായി കേന്ദ്ര ഉപഭോക്തൃകാര്യ, ഭക്ഷ്യ, പൊതുവിതരണ സഹമന്ത്രി ശ്രീ അശ്വിനി കുമാർ ചൗബെ ലോക്സഭയിൽ ഒരു രേഖാമൂലമുള്ള മറുപടിയിൽ അറിയിച്ചു.
ആഭ്യന്തര കളിപ്പാട്ട നിർമ്മാതാക്കൾക്ക് ബി ഐ എസ് അനുവദിച്ച 661 ലൈസൻസുകളിൽ 630 ലൈസൻസുകളും  എം എസ് എം ഇ മേഖലയിലെ കളിപ്പാട്ട നിർമ്മാതാക്കൾക്ക് ആണ് അനുവദിച്ചിട്ടുള്ളത്.2016 ലെ ബിഐഎസ് നിയമം വകുപ്പ് 16 പ്രകാരം, വാണിജ്യ വ്യവസായ മന്ത്രാലയം  പുറപ്പെടുവിച്ച കളിപ്പാട്ടങ്ങളുടെ  ഉത്തരവ് , 2020 പ്രകാരം,2021 ജനുവരി 01 മുതൽ കളിപ്പാട്ടങ്ങളുടെ സുരക്ഷ സംബന്ധിച്ച് ബി ഐ എസ് സർട്ടിഫിക്കേഷൻ നിർബന്ധമാണ്.
അതനുസരിച്ച്, 2018-ലെ ബിഐഎസ് നിയന്ത്രണങ്ങൾ ഷെഡ്യൂൾ-II-ലെ സ്കീം-I പ്രകാരം , കളിപ്പാട്ടങ്ങളുടെ സുരക്ഷയ്ക്കായുള്ള ഇന്ത്യൻ മാനദണ്ഡങ്ങൾ പാലിക്കേണ്ടതും കളിപ്പാട്ടങ്ങൾക്ക് ബിഐഎസിൽ നിന്നുള്ള ലൈസൻസിന് കീഴിൽ സ്റ്റാൻഡേർഡ് മാർക്ക്  ഉണ്ടായിരിക്കേണ്ടതും നിർബന്ധമാണ്.
2016-ലെ ബിഐഎസ് നിയമത്തിന്റെ 17-ാം വകുപ്പ് പ്രകാരം, ഒരു വ്യക്തിയും ഐഎസ്ഐ ഇല്ലാത്ത കളിപ്പാട്ടങ്ങൾ നിർമ്മിക്കുകയോ ഇറക്കുമതി ചെയ്യുകയോ വിതരണം ചെയ്യുകയോ വിൽക്കുകയോ വാടകയ്ക്കെടുക്കുകയോ പാട്ടത്തിനെടുക്കുകയോ സംഭരിക്കുകയോ വിൽപ്പനയ്ക്കായി പ്രദർശിപ്പിക്കുകയോ ചെയ്യരുത്.
സാധുവായ ബിഐഎസ് ലൈസൻസ് കൈവശമുള്ള കളിപ്പാട്ട നിർമ്മാതാക്കളിൽ നിന്ന് സ്റ്റാൻഡേർഡ് മാർക്ക് ഉള്ള കളിപ്പാട്ടങ്ങൾ മാത്രം വാങ്ങുകയും വിൽക്കുകയും ചെയ്യുന്നുവെന്ന് ഉറപ്പാക്കാൻ ചില്ലറ വ്യാപാരികൾ ഉൾപ്പെടെയുള്ള വിൽപ്പനക്കാർ ശ്രദ്ധിക്കേണ്ടതാണ്
IE/SKY
(Visitor Counter : 99
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 181.21 കോടി കടന്നു
(ന്യൂ ഡൽഹി: മാർച്ച് 20, 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 181.21 കോടി  കടന്നു. 2,13,75,059 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 17 ലക്ഷത്തിൽ അധികം  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
രാജ്യത്ത് ചികിത്സയിൽ ഉള്ളവരുടെ എണ്ണം കുറഞ്ഞു വരികയാണ്. നിലവിൽ രാജ്യത്ത് ചികിത്സയിലുള്ളത് 26,240 പേരാണ്. ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.06% ശതമാനമാണ്.
കഴിഞ്ഞ 24 മണിക്കൂറിനുള്ളിൽ 3,196 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,24,65,122 ആയി. ദേശീയ രോഗമുക്തി നിരക്ക് 98.74%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 1,761 പേർക്കാണ്.
കഴിഞ്ഞ 24 മണിക്കൂറിൽ 4,31,973 പരിശോധനകൾ നടത്തി. 78.26 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 0.41 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.41 ശതമാനമാണ്.
RRTN
പ്രധാനമന്ത്രിയുടെ ഓഫീസ്
മഹാവീർ ജയന്തി ദിനത്തിൽ ഭഗവാൻ മഹാവീറിന്റെ ശ്രേഷ്ഠമായ അനുശാസനങ്ങൾ പ്രധാനമന്ത്രി അനുസ്മരിച്ചു
സമാധാനപരവും സൗഹാർദ്ദപരവും സമൃദ്ധവുമായ ഒരു സമൂഹം കെട്ടിപ്പടുക്കാനുള്ള വഴി ഭഗവാൻ മഹാവീർ കാണിച്ചു തന്നുവെന്ന് മഹാവീർ ജയന്തി ദിനത്തിൽ ഭഗവാൻ മഹാവീറിനെ വണങ്ങി പ്രധാനമന്ത്രി ശ്രീ നരേന്ദ്ര മോദി പറഞ്ഞു.
പ്രധാനമന്ത്രി ട്വീറ്റ് ചെയ്തു ;
ഭഗവാൻ മഹാവീറിന്റെ മഹത്തായ അനുശാസനങ്ങൾ ഓർക്കുന്ന ഒരു പ്രത്യേക ദിവസമാണ് ഇന്ന് . സമാധാനപരവും സൗഹാർദ്ദപരവും സമൃദ്ധവുമായ ഒരു സമൂഹം കെട്ടിപ്പടുക്കാനുള്ള വഴി അദ്ദേഹം കാണിച്ചുതന്നു. അദ്ദേഹത്തിൽ നിന്ന് പ്രചോദനം ഉൾക്കൊണ്ട്, നമുക്ക് എല്ലായ്പ്പോഴും മറ്റുള്ളവരെ സേവിക്കാം, ഒപ്പം ദരിദ്രരുടെയും അധഃസ്ഥിതരുടെയും ജീവിതത്തിൽ നല്ല മാറ്റവും കൊണ്ടുവരാം. ."
മന്ത്രിസഭ
ഭിന്നശേഷി മേഖലയിലെ സഹകരണം : ഇന്ത്യ- ദക്ഷിണാഫ്രിക്ക ധാരണാപത്രത്തിന് മന്ത്രിസഭയുടെ അംഗീകാരം
ഭിന്നശേഷിക്കാരുടെ മേഖലയിലെ സഹകരണത്തിനായി ഇന്ത്യാ ഗവൺമെന്റും ദക്ഷിണാഫ്രിക്കൻ ഗവണ്മെന്റും തമ്മിലുൽ ധാരണാപത്രം) ഒപ്പിടുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം റ്റ് അംഗീകാരം നൽകി.
കേന്ദ്ര ഭിന്നശേഷി ശാക്തീകരണ വകുപ്പ്, , ദക്ഷിണാഫ്രിക്കൻ ഗവൺമെന്റ് എന്നിവ ഭിന്നശേഷി മേഖലയിലെ സംയുക്ത സംരംഭങ്ങളിലൂടെ സഹകരണം ഉഭയകക്ഷി ധാരണാപത്രം പ്രോത്സാഹിപ്പിക്കും. ഇത് ഇന്ത്യയും ദക്ഷിണാഫ്രിക്കയും തമ്മിലുള്ള ഉഭയകക്ഷി ബന്ധം ശക്തിപ്പെടുത്തും. ധാരണാപത്രത്തിന്റെ സാധുതയുള്ള കാലയളവിൽ ഇരു രാജ്യങ്ങളും തമ്മിലുള്ള സഹകരണത്തിനുള്ള പ്രത്യേക നിർദ്ദേശങ്ങൾ, പരസ്പര ധാരണ പ്രകാരം നടപ്പിലാക്കും.
ഇരു രാജ്യങ്ങളിലെയും പ്രായമായ ജനസംഖ്യയിൽ ഭിന്നശേഷിക്കാർക്ക്  ആധുനികവും ശാസ്ത്രീയവും മോടിയുള്ളതും ചെലവ് കുറഞ്ഞതുമായ സഹായങ്ങൾ സഹായ ഉപകരണങ്ങൾ എന്നിവയുടെ പ്രയോജനം ലഭിക്കാനും ധാരണാപത്രത്തിൽപത്രം വിഭാവനം ചെയ്യുന്നു.
ഒരു നൂറ്റാണ്ട് മുമ്പ് മഹാത്മാഗാന്ധി ദക്ഷിണാഫ്രിക്കയിൽ സത്യാഗ്രഹ സമരം ആരംഭിച്ച കാലം മുതൽ സ്വാതന്ത്ര്യത്തിനും നീതിക്കും വേണ്ടിയുള്ള പോരാട്ടത്തിന്റെ പശ്ചാത്തലത്തിൽ ഇന്ത്യയും ദക്ഷിണാഫ്രിക്കയും ഒരു നീണ്ട ചരിത്ര ബന്ധവും ബന്ധവും പങ്കിടുന്നു. വർണ്ണവിവേചന വിരുദ്ധ പ്രസ്ഥാനത്തിന് പിന്തുണ നൽകുന്നതിൽ ഇന്ത്യയും അന്താരാഷ്ട്ര സമൂഹത്തിന്റെ മുൻനിരയിലായിരുന്നു. സ്വാതന്ത്ര്യാനന്തരം, ദക്ഷിണാഫ്രിക്കയുമായുള്ള നയതന്ത്രബന്ധം 1993-ൽ പുനഃസ്ഥാപിക്കപ്പെട്ടു, അതിനുശേഷം, 1997 മാർച്ചിൽ ഇന്ത്യയും ദക്ഷിണാഫ്രിക്കയും ഒരു തന്ത്രപരമായ പങ്കാളിത്തം സ്ഥാപിച്ചു. തുടർന്ന്, ദക്ഷിണാഫ്രിക്കയുമായി ഉഭയകക്ഷി തലത്തിലും ബ്രിക്സ്, ഐബിഎസ്എ,തുടങ്ങിയ ഫോറങ്ങൾ മുഖേനയും നമ്മുടെ ഉറ്റവും സൗഹൃദപരവുമായ ബന്ധങ്ങൾ ഏകീകരിക്കപ്പെട്ടു.
സാമ്പത്തിക, വാണിജ്യ സഹകരണം, പ്രതിരോധം, സംസ്കാരം, ആരോഗ്യം മനുഷ്യവാസം, പൊതുഭരണം, ശാസ്ത്ര സാങ്കേതിക വിദ്യ തുടങ്ങി വിവിധ മേഖലകളിൽ ഇരു രാജ്യങ്ങളും തമ്മിൽ നിരവധി ഉഭയകക്ഷി കരാറുകൾ ഒപ്പുവെച്ചിട്ടുണ്ട്. ഇന്ത്യയുടെ സാങ്കേതിക, സാമ്പത്തിക സഹകരണ പരിപാടി  മാനവ വിഭവശേഷി വികസനത്തിൽ സഹകരണം പ്രോത്സാഹിപ്പിക്കുന്നതിനുള്ള ഒരു ഉപയോഗപ്രദമായ മാധ്യമമാണ്. കോവിഡ് 19 മഹാമാരിക്കിനെതിരെ പോരാടുന്നതിലും മറ്റ് ആഗോള വെല്ലുവിളികളെ അഭിമുഖീകരിക്കുന്നതിലും ഇന്ത്യയും ദക്ഷിണാഫ്രിക്കയും തമ്മിലുള്ള ഉഭയകക്ഷി സഹകരണം ശ്രദ്ധേയമാണ്. മറ്റ് വിവിധ മന്ത്രാലയങ്ങൾ / വകുപ്പുകൾ അവരുടെ പ്രസക്തമായ മേഖലകളിലെ സഹകരണത്തിനുള്ള ധാരണാപത്രങ്ങൾ / കരാറിൽ ഒപ്പുവച്ചു, ഇത് ദക്ഷിണാഫ്രിക്കൻ ഗവൺമെന്റുമായുള്ള ആഴത്തിലുള്ള ബന്ധത്തെ കൂടുതൽ വ്യക്തമാക്കുന്നു.
-ND-
(
ന്യൂ ഡൽഹി, സെപ്റ്റംബർ 8, 2021
സ്വച്ഛ് ഭാരത് ദൗത്യം രണ്ടാംഘട്ടത്തിന്റെ ഭാഗമായുള്ള സ്വച്ഛ് സർവേക്ഷൻ ഗ്രാമീൺ-2021ന് നാളെ  തുടക്കമാകും.
രാജ്യത്തെ എല്ലാ പ്രദേശങ്ങളും വെളിയിട വിസർജ്ജന രഹിതമാക്കുന്നതിനുള്ള ഇടപെടലുകൾ വർദ്ധിപ്പിക്കുന്നതിനാണ് 'ആസാദി കാ അമൃത് മഹോത്സവ’ത്തിന്റെ ഭാഗമായി, സ്വച്ഛ് സർവേക്ഷൻ ഗ്രാമീൺ  ലക്ഷ്യമിടുന്നത്. സർവേ 2021, നടത്താൻ ഒരു വിദഗ്ദ്ധ ഏജൻസിയെ നിയമിച്ചിട്ടുണ്ട്. ഇതിന്റെ ഭാഗമായി ഗ്രാമങ്ങളും ജില്ലകളും സംസ്ഥാനങ്ങളും ചില പ്രധാന ഏകകങ്ങൾ ഉപയോഗിച്ച് റാങ്ക് ചെയ്യപ്പെടും.
രാജ്യത്തെ 698 ജില്ലകളിലെ 17,475 ഗ്രാമങ്ങൾ സ്വച്ഛ് സർവേക്ഷൻ ഗ്രാമീണിന്റെ ഭാഗമായി ഉൾപ്പെടും.
സ്കൂളുകൾ, അങ്കണവാടികൾ, പൊതുജനാരോഗ്യ കേന്ദ്രങ്ങൾ, മതസ്ഥലങ്ങൾ തുടങ്ങി ഈ ഗ്രാമങ്ങളിലെ 87,250 പൊതു സ്ഥലങ്ങൾ സർവേയ്ക്കായി സന്ദർശിക്കും. അഭിപ്രായങ്ങൾക്കായി ഏകദേശം 1,74,750 കുടുംബങ്ങളെ അഭിമുഖം നടത്തും. കൂടാതെ, ഇതിന്റെ ആവശ്യത്തിനായി വികസിപ്പിച്ച ഒരു ആപ്ലിക്കേഷൻ ഉപയോഗിച്ച് ഓൺലൈനിൽ ശുചിത്വവുമായി ബന്ധപ്പെട്ട പ്രശ്നങ്ങളെക്കുറിച്ച് പൗരന്മാർക്ക് അഭിപ്രായം നൽകാനാവും.
കുടിവെള്ള, ശുചിത്വ വകുപ്പ്  നേരത്തെ 2018 ലും 2019 ലും സ്വഛ് സർവ്വേക്ഷൻ ഗ്രാമീൺ സർവ്വെ നടത്തിയിരുന്നു.
എസ് എസ് ജി 2021-ന്റെ വിവിധ ഘടകങ്ങളിലേക്കുള്ള അനുപാതം താഴെ കൊടുക്കുന്നു:
പൊതുസ്ഥലങ്ങളിലെ ശുചിത്വത്തിന്റെ നേരിട്ടുള്ള നിരീക്ഷണം - 30%
പൊതുജനങ്ങളുടെ പ്രതികരണം - 35%
ശുചിത്വവുമായി ബന്ധപ്പെട്ട ഏകകങ്ങളിലെ സേവന പുരോഗതി - 35%
IE
ആരോഗ്യ, കുടുംബക്ഷേമ മന്ത്രാലയം
മഹാമാരിക്കെതിരായ പ്രതിരോധത്തിൽ ചരിത്ര നേട്ടം സ്വന്തമാക്കി ഇന്ത്യ : കഴിഞ്ഞ ആറുമാസത്തിനിടെ ഇതാദ്യമായി പ്രതിദിന രോഗബാധിതരുടെ എണ്ണം 18 732 ആയി
കഴിഞ്ഞ ആറുമാസത്തിനിടെ ഇതാദ്യമായി പ്രതിദിന രോഗബാധിതരുടെ എണ്ണം 19, 000 ൽ താഴെ എത്തി.24 മണിക്കൂറിനിടെ രാജ്യത്ത് റിപ്പോർട്ട് ചെയ്യപ്പെട്ടത് 18, 732 കേസുകൾ മാത്രം.2020 ജൂലൈ ഒന്നിന് റിപ്പോർട്ട് ചെയ്യപ്പെട്ടത് 18653 കേസുകളായിരുന്നു.
രാജ്യത്ത് നിലവിൽ ചികിത്സയിൽ കഴിയുന്നവരുടെ എണ്ണം 2.78 ലക്ഷം  ആയി ഇന്ന് കുറഞ്ഞു. കഴിഞ്ഞ 170 ദിവസത്തിനിടെ റിപ്പോർട്ട് ചെയ്യപ്പെടുന്ന ഏറ്റവും കുറഞ്ഞ നിരക്കാണ് ഇത്.2020 ജൂലൈ 10ന് രാജ്യത്തെ ചികിത്സയിൽ ഉണ്ടായിരുന്നത് 2,76,682 കേസുകളായിരുന്നു.
ചികിത്സയിൽ കഴിയുന്നവരുടെ എണ്ണത്തിൽ തുടർച്ചയായ കുറവാണ് രാജ്യത്ത് ഉണ്ടാകുന്നത്. ആകെ രോഗബാധിതരുടെ 2.74 ശതമാനം മാത്രമാണ് നിലവിൽ ചികിത്സയിലുള്ളത്.
കഴിഞ്ഞ 24 മണിക്കൂറിനിടെ 21,430 പേരാണ് രോഗമുക്തി നേടിയത്. ഇന്നലത്തെ അപേക്ഷിച്ച് ചികിത്സയിൽ കഴിയുന്നവരുടെ എണ്ണത്തിൽ 2977 ന്റെ കുറവും ഇതിലൂടെ ഉണ്ടായി.
97, 61 538 പേർക്കാണ് രാജ്യത്ത് രോഗം ഭേദമായത്. രോഗബാധിതറും രോഗമുക്തി നേടിയവരും തമ്മിലുള്ള അന്തരം തുടർച്ചയായി ഉയരുകയാണ്. ഒടുവിലിത് 95 ലക്ഷത്തോളം ആണ്. നിലവിൽ 95.82 ശതമാനമാണ് കോവിഡ് മുക്തി നിരക്ക്.
പുതുതായി രോഗമുക്തി നേടിയവരിൽ 72.37 ശതമാനം പേരും 10 സംസ്ഥാന/ കേന്ദ്ര ഭരണ പ്രദേശങ്ങളിൽ നിന്നാണ്.
കേരളത്തിൽ 3782 പേരും പശ്ചിമബംഗാളിൽ 1861 പേരും ഛത്തീസ്ഗഡിൽ 1764 പേരും ഇന്നലെ കോവിഡ് രോഗമുക്തി നേടി.
പുതുതായി രോഗം സ്ഥിരീകരിക്കപ്പെട്ടതിൽ 76.52 ശതമാനവും 10 സംസ്ഥാന/ കേന്ദ്ര ഭരണ പ്രദേശങ്ങളിൽ നിന്നാണ്.
3527 പേർക്ക് രോഗം സ്ഥിരീകരിച്ച കേരളമാണ് ഇന്നലെ പട്ടികയിൽ ഒന്നാമതെത്തിയത്.രണ്ടാംസ്ഥാനത്തെത്തിയ മഹാരാഷ്ട്രയിൽ 2854 പേർക്ക് പുതുതായി രോഗം സ്ഥിരീകരിച്ചു.
കഴിഞ്ഞ 24 മണിക്കൂറിനിടെ 279 പേരാണ് കോവിഡ് ബാധിച്ച് മരണമടഞ്ഞത്. ഇതിൽ 75.27 % 10 സംസ്ഥാന/ കേന്ദ്ര ഭരണ പ്രദേശങ്ങളിൽ നിന്നാണ്.ഏറ്റവും കൂടുതൽ പേർ മരിച്ചത് മഹാരാഷ്ട്രയിലാണ്.പശ്ചിമബംഗാളിൽ 33 ഉം ഡൽഹിയിൽ 23 ഉം മരണങ്ങൾ ഇന്നലെ റിപ്പോർട്ട് ചെയ്തു.
വിദ്യാഭ്യാസ മന്ത്രാലയം
നീറ്റ് പരീക്ഷ സെപ്റ്റംബര് 12ന്; ചൊവ്വാഴ്ച മുതല് അപേക്ഷിക്കാം
കോവിഡ് മാനദണ്ഡങ്ങൾ പാലിച്ചു കൊണ്ട് ഇക്കൊല്ലത്തെ നീറ്റ് പരീക്ഷ സെപ്റ്റംബര് 12ന് നടത്തും. ചൊവ്വാഴ്ച  വൈകീട്ട് അഞ്ചു മാണി മുതൽ എൻ ടി എ വെബ്സൈറ്റ് മുഖേന പരീക്ഷയ്ക്ക് ഓണ്ലൈനായി അപേക്ഷിക്കാം.
നേരെത്തെ ഓഗസ്റ്റ് 1 നാണു പരീക്ഷ നടത്താൻ നിശ്ചയിച്ചിരുന്നത് .
സാമൂഹ്യ അകലം പാലിക്കൽ മാനദണ്ഡങ്ങൾ ഉറപ്പുവരുത്തുന്നതിനായി, പരീക്ഷ നടത്തുന്ന നഗരങ്ങളുടെ എണ്ണം 155 ൽ നിന്ന് 198 ആയി ഉയർത്തി. 2020 ൽ ഉണ്ടായിരുന്ന 3862 കേന്ദ്രങ്ങളിൽ നിന്ന് പരീക്ഷാകേന്ദ്രങ്ങളുടെ എണ്ണവും വർദ്ധിപ്പിക്കുമെന്ന് കേന്ദ്ര വിദ്യാഭ്യാസ മന്ത്രി ശ്രീ. ധർമേന്ദ്ര പ്രധാൻ അറിയിച്ചു.
കോവിഡ് -19 പ്രോട്ടോക്കോളുകൾ പാലിക്കുന്നത് ഉറപ്പാക്കാൻ, കേന്ദ്രത്തിലെ എല്ലാ സ്ഥാനാർത്ഥികൾക്കും ഫെയ്സ് മാസ്ക് നൽകും. പ്രവേശനത്തിലും പുറത്തുകടക്കുമ്പോഴും നിശ്ചിത സമയ സ്ലോട്ടുകൾ, കോൺടാക്റ്റ്ലെസ് രജിസ്ട്രേഷൻ, ശരിയായ ശുചിത്വം, സാമൂഹിക അകലം പാലിക്കുന്ന ഇരിപ്പിടങ്ങൾ എന്നിവയും ഉറപ്പാക്കും. സാധാരണ സ്ഥലങ്ങൾക്ക് പുറമേ, എല്ലാ ഫർണിച്ചറുകളും സീറ്റുകളും പരീക്ഷയ്ക്ക് മുമ്പും ശേഷവും ശുചിത്വവൽക്കരിക്കും. പരീക്ഷാ മുറിയിൽ / ഹാളുകളിൽ ശരിയായ വായു സഞ്ചാരത്തിനായി തുറന്ന ജാലകങ്ങളും ഫാനുകളും ഉണ്ടായിരിക്കും.
(
പ്രധാനമന്ത്രിയുടെ ഓഫീസ്
ഫിജി റിപ്പബ്ലിക് പ്രധാനമന്ത്രിയുമായി പ്രധാനമന്ത്രിയുടെ കൂടിക്കാഴ്ച
ഫോറം ഫോർ ഇന്ത്യ-പസഫിക് ഐലൻഡ്സ് കോ-ഓപ്പറേഷന്റെ  മൂന്നാമത് ഉച്ചകോടിയുടെ ഭാഗമായി 2023 മെയ് 22 ന് പോർട്ട് മോറെസ്ബിയിൽ വെച്ച് പ്രധാനമന്ത്രി ശ്രീ നരേന്ദ്ര മോദി ഫിജി റിപ്പബ്ലിക് പ്രധാനമന്ത്രി സിതിവേനി ലിഗമമാഡ റബുക്കയുമായി കൂടിക്കാഴ്ച നടത്തി. ഇരു നേതാക്കളും തമ്മിലുള്ള ആദ്യ കൂടിക്കാഴ്ചയായിരുന്നു ഇത്. 2014 നവംബറിലെ തന്റെ ഫിജി സന്ദർശന വേളയിൽ ഫിപിക് ആരംഭിച്ച കാര്യം പ്രധാനമന്ത്രി അനുസ്മരിച്ചു, അതിനുശേഷം പസഫിക് ദ്വീപ് രാജ്യങ്ങളുമായുള്ള ഇന്ത്യയുടെ സഹകരണം കൂടുതൽ വർധിച്ചതായി പ്രധാനമന്ത്രി ചൂണ്ടിക്കാട്ടി.
ഇരു നേതാക്കളും ഇരു രാജ്യങ്ങളും തമ്മിലുള്ള അടുത്തതും ബഹുമുഖവുമായ വികസന പങ്കാളിത്തം അവലോകനം ചെയ്യുകയും ശേഷി വികസനം, ആരോഗ്യ പരിപാലനം, കാലാവസ്ഥാ പ്രവർത്തനം, പുനരുപയോഗ ഊർജം, കൃഷി, വിദ്യാഭ്യാസം, വിവര സാങ്കേതിക വിദ്യ തുടങ്ങിയ പ്രധാന മേഖലകളിലെ പുരോഗതിയിൽ സംതൃപ്തി രേഖപ്പെടുത്തുകയും ചെയ്തു. ഇരു നേതാക്കളും മേഖലയിലെ സംഭവവികാസങ്ങളെക്കുറിച്ചുള്ള കാഴ്ചപ്പാടുകൾ കൈമാറുകയും ബഹുമുഖ വേദികളിലെ സഹകരണം ആഴത്തിലാക്കാൻ സമ്മതിക്കുകയും ചെയ്തു. ഫിജിയൻ പ്രസിഡൻറ്, റാതു വില്യാം മൈവലിലി കറ്റോണിവേരെ പ്രതിനിധീകരിച്ച്, പ്രധാനമന്ത്രി റബൂക്ക പ്രധാനമന്ത്രി മോദിക്ക് റിപ്പബ്ലിക് ഓഫ് ഫിജിയുടെ പരമോന്നത ബഹുമതി - കമ്പാനിയൻ ഓഫ് ദി ഓർഡർ ഓഫ് ഫിജി  നൽകി. ഈ ബഹുമതിക്ക് ഫിജി ഗവൺമെന്റിനും ജനങ്ങൾക്കും പ്രധാനമന്ത്രി മോദി നന്ദി പറയുകയും ഇരു രാജ്യങ്ങളും തമ്മിലുള്ള സവിശേഷവും ശാശ്വതവുമായ ബന്ധത്തിൽ പ്രധാന പങ്കുവഹിച്ച ഇന്ത്യയിലെ ജനങ്ങൾക്കും ഫിജി-ഇന്ത്യൻ സമൂഹത്തിന്റെ തലമുറകൾക്കുമായി സമർപ്പിക്കുകയും ചെയ്തു.
-ND-
(
പ്രധാനമന്ത്രിയുടെ ഓഫീസ്
എൽ കെ അദ്വാനിക്ക് പ്രധാനമന്ത്രിയുടെ ജന്മദിന ആശംസ
പ്രധാനമന്ത്രി ശ്രീ നരേന്ദ്ര മോദി ശ്രീ എൽ കെ അദ്വാനിയെ അദ്ദേഹത്തിന്റെ ജന്മദിനത്തിൽ ആശംസിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"അദ്വാനി ജിയുടെ വസതിയിൽ ചെന്ന് അദ്ദേഹത്തിന് ജന്മദിനാശംസകൾ നേർന്നു. ഇന്ത്യയുടെ വളർച്ചയ്ക്ക് അദ്ദേഹം നൽകിയ സംഭാവനകൾ ബൃഹുത്താണ് . തന്റെ വീക്ഷണത്തിന്റെയും ബുദ്ധിയുടെയും പേരിൽ ഇന്ത്യയിലുടനീളം അദ്ദേഹം ആദരിക്കപ്പെടുന്നു. ബിജെപി കെട്ടിപ്പടുക്കുന്നതിലും ശക്തിപ്പെടുത്തുന്നതിലും അദ്ദേഹത്തിന്റെ പങ്ക് നിസ്തുലമാണ്. ആരോഗ്യപൂർണ്ണമായ അദ്ദേഹത്തിന്റെ ദീർഘ ജീവിതത്തിനായി ഞാൻ പ്രാർത്ഥിക്കുന്നു "
--ND--
Went to Advani Ji’s residence and wished him on his birthday. His contribution to India’s growth is monumental. He is respected all across India for his vision and intellect. His role in building and strengthening the BJP is unparalleled. I pray for his long and healthy life. pic.twitter.com/Pdxy5Hko8d
— Narendra Modi  November 8, 2022
പ്രധാനമന്ത്രിയുടെ ഓഫീസ്
പ്രധാനമന്ത്രി നരേന്ദ്ര മോദിയും സ്ലോവാക് പ്രധാനമന്ത്രി എഡ്വേർഡ് ഹെഗറും തമ്മിൽ ടെലിഫോണിൽ സംസാരിച്ചു
പ്രധാനമന്ത്രി ശ്രീ നരേന്ദ്ര മോദി ഇന്ന് സ്ലോവാക് റിപ്പബ്ലിക് പ്രധാനമന്ത്രി ശ്രീ എഡ്വേർഡ് ഹെഗറുമായി ഫോണിൽ സംസാരിച്ചു.
യുക്രെയ്നിൽ നിന്ന് ഇന്ത്യൻ പൗരന്മാരെ ഒഴിപ്പിക്കാൻ സ്ലോവാക് റിപ്പബ്ലിക്ക് നൽകിയ സഹായത്തിനും ഇന്ത്യയിൽ നിന്നുള്ള പ്രത്യേക വിമാനങ്ങൾക്ക് അനുമതി നൽകിയതിനും പ്രധാനമന്ത്രി ശ്രീ എഡ്വേർഡ് ഹെഗറിനോട് നന്ദി പറഞ്ഞു. സംഘർഷ മേഖലകളിൽ നിന്ന് മറ്റ് പൗരന്മാരെ ഒഴിപ്പിക്കാൻ ഇന്ത്യ ഏറ്റെടുത്ത ദൗത്യത്തിന് , അടുത്ത കുറച്ച് ദിവസങ്ങളിലും സ്ലോവാക് റിപ്പബ്ലിക്കിന്റെ തുടർ സഹായത്തിനായി അദ്ദേഹം അഭ്യർത്ഥിച്ചു.
ഇന്ത്യൻ പൗരന്മാരുടെ ഒഴിപ്പിക്കൽ ശ്രമങ്ങൾക്ക് മേൽനോട്ടം വഹിക്കാൻ തന്റെ പ്രത്യേക ദൂതനായി നിയമ, നീതിന്യായ മന്ത്രി ശ്രീ കിരൺ റിജിജുവിനെ നിയോഗിക്കുന്നതിനെക്കുറിച്ചും പ്രധാനമന്ത്രി ശ്രീ ഹെഗറിനെ അറിയിച്ചു.
യുക്രെയ്നിൽ നടന്നുകൊണ്ടിരിക്കുന്ന അക്രമങ്ങളിലും മാനുഷിക പ്രതിസന്ധിയിലും പ്രധാനമന്ത്രി തന്റെ വേദന പ്രകടിപ്പിക്കുകയും, ശത്രുത അവസാനിപ്പിച്ച് സംഭാഷണത്തിലേക്ക് മടങ്ങാനുള്ള ഇന്ത്യയുടെ നിരന്തരമായ അഭ്യർത്ഥന ആവർത്തിക്കുകയും ചെയ്തു. രാഷ്ട്രങ്ങളുടെ പരമാധികാരത്തെയും പ്രാദേശിക അഖണ്ഡതയെയും ബഹുമാനിക്കേണ്ടതിന്റെ പ്രാധാന്യത്തെക്കുറിച്ചും പ്രധാനമന്ത്രി മോദി ഊന്നിപ്പറഞ്ഞു.
ND
(